Lego kompaniyasi konstruktor detallarini bosib olishga qarshi “anti-Lego” shippaklarini ishlab chiqdi. Bu haqda Metro xabar bermoqda. Brend uchun ushbu poyafzal turini fransuz reklama agentligi Brand Station tayyorlab berdi. Shippaklar universal bo‘lib, ularni qorong‘ida ham kiysa bo‘ladi, deb ma’lum qiladi nashr. Ta’kidlashlaricha, ushbu shippaklar yordamida Lego detallari ustidan hech narsani his qilmay bemalol yurish mumkin. Brand Station 1,5 ming juft ana shunday shippaklar tayyorladi. Poyafzallarni dunyo miqyosida taqdim etish vaqti aytilmagan.